Results 181 to 195 of 352
Rooi: Waarom boelies nie snaaks is nie
Tobie bloos bloedrooi oor die kleinste dingetjies - en dít maak hom die skoolboelies se maklike prooi. Hoe help jy jou maat as jy sélf bang is die boelies kom jou by?
'n Besonderse verhaal oor waarom boelies nie snaaks is nie, en hoe om jou maatjie te help wat geboelie word.
OOR DIE OUTEUR & ILLUSTREERDER
Die Belgiese skrywer en kunstenaar Jan De Kinder het in 2002 gedebuteer met die prenteboek Mathilde. Sedertdien is sy werk al in 14 tale vertaal. Naas skrywer, kunstenaar, spreker en voorleser is Jan ook 'n passievolle eenwielfietsryer met belangstelling in professionele hansworsery, sirkus, improvisasie en straatteater. Sy gunstelingkleur is rooi - in elke denkbare skakering. Hy woon in die Vlaamse stad Tienen saam met sy vrou, drie dogters en 'n mannetjieskat.
•	Pragtige illustrasies
•	Dis 'n oulike boek vir kinders en ouers en onderwysers
•	Leer kinders dat dit verkeerd is om ander te boelie
Is jy bang in die bos, Pappa Wolf ?
Pappa Wolf en Wolfie gaan verken die bos. Pappa Wolf is glad nie op sy gemak nie, hy sien oral gevaar! Wolfie probeer om sy pappa moed in te praat en hardloop vrolik vooruit.
'n Pragtig geïllustreerde en humoristiese prenteboek met verwysing na die bekende sprokie Rooikappie.
Die mense van Kromkieriefontein loop almal met 'n krom rug en hangskouers, geboë soos 'n kierie. Hulle hou hulle oë op die grond en kyk nie juis verder as hulle volgende tree nie. Dit was maar nog altyd so in hierdie dorp waar dagdroom en lees verbode is.
Almal behalwe juffrou Kiertsregop wat penorent staan voor die graad 2A-klas van Laerskool Kromkierie. Dahlia Dolgraag loer vir dié juffrou wat so anders is as die res, en besluit net daar die Hoepelkrombende moet uitvind wat aangaan. Sy weet net waar om te begin… die hemelhoë huis op die bult waar juffrou Kiertsregop elke Vrydag by haar geheimsinnige vriendin gaan kuier.
In Kop in die wolke in Kromkieriefontein gaan Dahlia, Bella, Tienie en Tamara op 'n avontuur wat wys hoe wonderlik 'n wêreld vol drome en verbeelding kan wees.
Kop in die wolke in Kromkieriefontein is die derde boek in Murray & Me se gewilde idioom-reeks - perfek vir selflees én saamlees. Hierdie reeks maak Afrikaanse idiome vir kinders lewendig deur Milan Murray se lekkerlees-stories met betowerende illustrasies deur Marisa du Toit.
Die stormwalvis in die winter
Laas somer het Noi 'n klein walvis gered toe 'n storm dit op die strand uitgespoel het. Noudat dit winter word, wil Noi baie graag weer sy vriend sien. Maar die walvis is iewers in die diep see saam met sy familie. Dit is uiteindelik 'n ysige storm wat hulle weer bymekaar bring. 'n Verhaal van moed en vriendskap; die opvolgverhaal van Die stormwalvis.
In die oertyd in 'n oerwoud waar dit wemel van die gras
was daar platbek-dinosourusse wat swem in die moeras.
Hul roep: "Hoera vir water en vir riete en vir gras.
Hoera vir waterblommetjies, want dis lekker om te plas!"
Wie het al ooit gehoor van 'n vegetariese tirannosourus? Hierdie klein dinosourus land in die verkeerde nes … Hy mag dalk klein wees, nie mooi weet waar hy hoort nie en net plante eet, maar Tirannosourus Sot is slim!
Amok op 'n besemstok
Kinders vanaf 3-8 jaar oud
Elise is eensaam, en sy is vir alles bang. Sy bly alleen in haar huis en praat met niemand nie. Maar op 'n dag gebeur iets ongewoons. 'n Blou papiervliegtuig vlieg by haar venster in. En kort daarna is daar 'n klop aan haar deur. Eers wil sy nie oopmaak nie. Maar dan doen sy dit tog. En die onverwagse kuiergas verander haar lewe heeltemal. Dit het uiteindelik weer KLEUR!
'n Trompet vir Thomas / Thomas and the Trumpet + AUDIO
Thomas and the Trumpet
Thomas is a typical, adventurous boy who loves to explore and discover new things. One day his world changes forever when he is diagnosed with asthma.
What does this mean for Thomas?
Can he still have dreams and goals?
Can he still go on crazy adventures?
Most importantly, what about his plans for Granddad's trumpet?
This picture book aims to educate young children about the truths and myths of asthma. It explains how anyone with asthma can live a normal and exciting life.
Baas Baba se baas
Vanaf die oomblik toe sy babasussie daar aankom, is dit vir Baas Baba duidelik SY is nou die baas. Die personeel is in vervoering oor haar en sien hom skaars raak - maak nie saak wat hy doen, waar hy dit doen of hoe verregaande dit is nie. Toe gooi Baas Baba handdoek in. Maar gelukkig weet die nuwe baas net wat om te doen om die organisasie van ondergang te red …
Baas Baba se baas volg op Baas Baba. Dis 'n tong-in-die-kies-storie waaroor kinders EN ouers mal sal wees! Moet nie die film Boss Baby misloop nie!
Die Muishuis, By die kermis (3)
Daar's 'n kermis in die stad! Sam en Julia gaan kyk hoe die vermaaklikhede gebou word. Daar kom 'n agtbaan wat so hoog is dat dit tot by die derde verdieping van die Muishuis reik. Hulle kan nie wag om op daardie rit te klim nie! Maar daar is een probleem: Alle plesierritte kos geld en hulle het nie geld nie. Hulle bedink saam met die rommelboer 'n plan om ekstra sakgeld te verdien.
En dan kom die groot dag. Die dag waarop Sam en Julia kermis toe mag gaan! En dit is 'n geweldige kermis, want alles waarvan 'n muisekind maar kan droom, is daar. 'n Balgooikraampie, stampkarretjies, 'n spookhuis en die einste agtbaan …
Die Muishuis, Sam & Julia (1)
Sam en Julia woon in die Muishuis.Julie bly saam met haar ma in 'n baie klein kamertjie op die boonste verdieping. Sy het nie 'n pa, boeties of sussies nie, en ook geen oupa of ouma nie. Julia is BAIE nuuskierig en BAIE eiewys. Sy hou van opwinding en sodra sy verveeld is, gaan sy buitentoe. Op soek na avontuur. Met haar maatjie Sam.
Sam woon in die middel voor in die Muishuis. Hy bly saam met sy pa, ma, boeties en sussies. Hy het twee oupas en oumas, 'n paar tannies en een oom. Sam is BAIE skaam en BAIE soet. Maar as hy saam met Julia is, doen hy dinge wat hy andersins nooit sou aandurf nie. Die twee is onafskeidbaar.
Daar is meer as 100 000 eksemplare van die oorspronklike Nederlandse uitgawe verkoop en die boek is in 2012 bekroon met 'n Silveren Penseel en in 2015 met 'n Gouden Boekprys.
Die Muishuis, By die teater (2)
Sam en Julia woon in die Muishuis. Sam is BAIE skaam en BAIE soet, en Julia is BAIE nuuskierig en BAIE eiewys. Maar al verskil hulle so van mekaar, is hulle beste maatjies.
Toe hulle op 'n dag met albasters speel, tel hulle 'n besonderse klip op - 'n gelukbringerklip. Hulle bêre dit natuurlik in hul skatkissie in hul geheime hut onder die trap. Min wetend dat die klip later handig te pas sal kom …
Soos in die topverkoper Die Muishuis, Sam & Julia, sien die leser gaandeweg hoe die vriendskap tussen Sam en Julia ontwikkel. Ons ontmoet ook nuwe karakters soos wat die twee muise nuwe kamers en ruimtes in die Muishuisverken.
Nog nooit is daar vir diere so 'n mooi nessie gebou soos in Karina Schaapan se Die Muishuis nie.
In 2012 is die oorspronklike uitgawe as Best Verzorgde Boek in Nederland aangewys.
Wat doen mense elke dag
Wat doen mense elke dag? Richard Scarry se innoverende leer-en-speelboek beeld mense uit in hulle werksomgewings. Op 'n prettige wyse word daar geleer oor beroepe en wat dit presies behels.
Wat doen 'n bakker? Hoe word brood gebak? Wie bou paaie? Hoe teer hulle die pad? Verder kan honderde nuwe woorde met behulp van Richard Scarry se wonderlike, klassieke tekeninge geleer word.
Die woorde word gegroepeer volgens tema sodat die kind op 'n heerlike prettige wyse sy of haar kennis van die wêreld kan uitbrei. 'n Plesier vir oud en jonk!
Noi woon by die see, saam met sy pa en ses katte. Hy is eensaam omdat sy pa as visserman baie hard werk en heeldag weg is. Eendag spoel daar 'n klein walvis op die strand uit. Noi sorg vir hierdie walvis en 'n vriendskap ontwikkel wat hulle al twee se lewens verander.
Benji Davies is 'n illustreerder, skrywer en animasieregisseur. The Storm whale is sy debuut kinderboek en het die Oscar's se eerste boekprys in 2014 gewen en was op die kortlys van die Booktrust se toekennings vir beste boek. Sy tweede boek, Grandad's island het die prys AOI Wêreld Illustrasietoekennings in 2015, kategorie kinderboeke gewen en het de prys beste kinderboek van die jaar by die Sainsbury se Kinderboektoekennings in 2015 gewen. Hy het animasie studeer en werk aan 'n reeks projekte; van kinderboeke tot geanimeerde kortfilms, musiekvideo's en advertensies.